Mindaugas Katelynas

Mindaugas Katelynas (g. 1983 m. gegužės 16 d. Alytuje) – Lietuvos krepšininkas.

Alytaus sporto mokyklos auklėtinis. 2001 m. Mindaugas Katelynas priėmė „Eastern Utah“ kolegijos komandos pasiūlymą ir žaidė žemiausiame NCAA divizione. 2003 m. balandžio 30 d. gavo stipendijos pasiūlymą iš Čatanugos universiteto.https://www.chattanoogan.com/2003/4/30/35881/Chris-Brown-Signs-To-Play-Basketball.aspx 2005 m. kovo mėn. Mindaugas Katelynas buvo pakviestas į NCAA dėjimo į krepšį varžybas ir jas laimėjo. 2005 m. balandžio mėn. žaidėjas buvo pakviestas į „Portsmouth Invitational“, kuriame žaidėjus stebėjo skautai iš NBA. Mindaugas Katelynas dalyvavo 2005 m. naujokų biržos stovykloje, bet jo niekas nepasirinko. Žaidėjas nusprendė dalyvauti NBA vasaros stovykloje „Phoenix Suns“ komandoje, bet didelio dėmesio nesulaukė. 2005 Mindaugas Katelynas pasirašė vienerių metų sutartį su Kantu „Vertical Vision“, bet treniruotėje patyrė rankos traumą ir klubas jį atleido. 2006 m. krepšininkas sudarė sutartį su Italijos antrosios lygos klubu „Casale“. 2007 m. liepos mėn. Mindaugas Katelynas rungtyniavo NBA vasaros lygoje „Golden State Warriors“ klube. Mindaugas Katelynas sudarė vienerių metų sutartį su Milano „Armani Jeans“ klubu. 2008 m. liepos mėn. jis pratęsė sutartį dar dvejiems metams.https://www.euroleague.net/news/i/34087/aj-milano-re-signs-mindaugas-katelynas

2009 m. rugpjūčio 24 d. buvo paskolintas vienam sezonui Alikantės „Lucentum“ komandai.http://www.krepsinis.net/news.php?news_id=117424  2010 m. rugpjūčio 10 d. pasirašė dvejų metų kontraktą su Sevilijos „Cajasol“ klubu. 2011 m. liepos 4 d. klubas nusprendė nepratęsti sutarties su M. Katelynu.http://www.krepsinis.net/m-katelynas-palieka-sevilijos-kluba-176566.html

2011 m. rugpjūčio 1 d. pasirašė trejų metų sutartį su Vilniaus „Lietuvos ryto“ klubu.http://sportas.delfi.lt/basketball/mkatelynas-zais-lietuvos-ryto-klube.d?id=48154637

2014 m. rugsėjo viduryje pasirašė vienerių metų sutartį su Bambergo „Brose Baskets“ klubu.https://www.eurocupbasketball.com/eurocup/news/i/140546/bamberg-strenghtens-frontcourt-with-katelynas 

 Pasiekimai 

 2005 m. NCAA dėjimų į krepšį turnyro nugalėtojas

 Šaltiniai 

 Nuorodos 
 NBA 2005 m. Naujokų biržos puslapis apie Mindaugą Katelyną
 Mindaugo Katelyno pasirodymas NCAA dėjimų konkurse

Katelynas, Mindaugas